open-index/open-wikipedia-markdown huggingface dataset:
மீனவர் பாடல் (தமிழ் நாட்டுப்புறவியல்)

தொழிற் பாடல் வகையைச் சேர்த நாட்டுப்புறப் பாடல்களில் மீனவர் பாடல்களும் ஒன்று.  கடல் தொழில் செய்யும் போது பாடப்படும் 

பாடல்களே மீனவர் பாடல்கள் ஆகும்.

## எடுத்துக்காட்டு
இந்த எடுத்துக்காட்டு சு. சக்திவேலின் நாட்டுப்புற இயல் ஆய்வு நூலில் இடம்பெற்றுள்ளது.  

: விடிவெள்ளி நம்விளக்கு - ஐலசா
: விரிகடலே பள்ளிக்கூடம் - ஐலசா
: அடிக்கும் அலையே நம்தோழன் - ஐலசா
: அருமைமேகம் நமதுகுடை - ஐலசா
: பாயும் புயல் நம்ஊஞ்சல் - ஐலசா
: பனிமூட்டம் உடல்போர்வை - ஐலசா
: காயும் ரவிச்சுடர்கூரை - ஐலசா
: கட்டுமரம் வாழும் வீடு - ஐலசா
: மின்னல்வலை அரிச்சுவடி - ஐலசா
: பிடிக்கும் மீன்கள் நம்பொருட்கள் - ஐலசா
: மின்னல் இடிகாணும் கூத்து - ஐலசா
: வெண்மணலே பஞ்சுமெத்தை - ஐலசா
: முழுநிலாதான் கண்ணாடி - ஐலசா
: மூச்சடக்கி நீந்தல் யோகம் - ஐலசா
: தொழும் தலைவன் பெருவானம் - ஐலசா
: தொண்டு தொழிலாளர் நாங்கள் - ஐலசா
: ஒத்துமை கொண்டாடனும் - ஐலசா
: உரிமையை உயர்த்திடனும் - ஐலசா


## மேற்கோள்கள்


பகுப்பு:தமிழ் நாட்டுப்புறப் பாடல்கள்
ஆல்பா கலை மற்றும் அறிவியல் கல்லூரி

**ஆல்பா கலை மற்றும் அறிவியல் கல்லூரி** (*Alpha Arts College*) தமிழ்நாட்டில் உள்ள ஒரு சுயநிதிக் கல்லூரியாகும். 1996ஆம் ஆண்டு தொடங்கப்பட்டது.

பகுப்பு:தமிழ்நாட்டு கலை மற்றும் அறிவியல் கல்லூரிகள்
கிருத்தவ மருத்துவக் கல்லூரி

சமூக நலம் மற்றும் மேம்பாடு கட்டிடம், பாகாயம் கிராமம், வேலூர்|right|thumb|240px

**கிருத்தவ மருத்துவக் கல்லூரி மற்றும் மருத்துவமனை** தமிழ்நாட்டின் முதன்மை மருத்துவமனை மற்றும் மருத்துவக் கல்லூரிகளில் ஒன்று. 1900ஆம் ஆண்டு நிறுவப்பட்ட இக்கல்லூரி வேலூரில் அமைந்துள்ளது. இது இந்தியாவின் சிறந்த மருத்துவமனைகளில் ஒன்றாகும். இதன் நிறுவனர் மருத்துவர் ஐடா சோபியா ஸ்கட்டர் ஆவார்.  இந்த மருத்துவக்கல்லூரி, தமிழ்நாடு டாக்டர் எம்.ஜி.ஆர். மருத்துவ பல்கலைக்கழகத்துடன் இணைக்கப்பட்டுள்ளது.
right|thumb|மருத்துவர் ஐடா ஸ்கட்டர்
## வரலாறு
மருத்துவர் ஐடா சோபியா ஸ்கட்டர் என்பவரின் முயற்சியால் வேலூரில் ஒரு மருத்துவமனையும், பின்னர் 1908 இல் செவியர் பயிற்சி பள்ளியும் தொடங்கப்பட்டன. பின்னர் அவரின் தொடர் முயற்சியால் 1918 ஆகத்து 12 இல் ஒன்றிய மறைப்பணியாளர் பள்ளி என்ற பெயரிலான பெண்களுக்கான மருத்துவப் பள்ளியாக தொடங்கப்பட்ட இதை சென்னை மாகாண கவர்னர் பென்ட்லண்ட் பிரபு தொடங்கி வைத்தார். 1948 இல் யூனியன் மருத்துவப் பள்ளி, கிறிஸ்தவ மருத்துவக் கல்லூரியாக தரம் உயர்த்தப்பட்டது. அப்போது முதல், இங்கு பெண்களுடன் ஆண்களும் மருத்துவம் படிக்கத் தொடங்கினர்.

## மேற்கோள்கள்

## வெளி இணைப்புகள்

* கிருத்தவ மருத்துவக் கல்லூரி மற்றும் மருத்துவமனை

பகுப்பு:தமிழ்நாட்டு மருத்துவமனைகள்
பகுப்பு:வேலூர் மாவட்டத்திலுள்ள மருத்துவக் கல்லூரிகள்
நசுமுல் ஒசைன்

**நசுமுல் ஒசைன் ** (*Nazmul Hossain*), வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1987 பிறப்புகள்
பகுப்பு:வாழும் மக்கள்
சடித் ஒசைன்

**சடித் ஒசைன்** (*Sadid Hossain*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளிலும், 11 ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1985 பிறப்புகள்
பகுப்பு:வாழும் மக்கள்
சாகீர் ஒசைன்

**சாகீர் ஒசைன் ** (*Saghir Hossain*), பிறப்பு: ஆகத்து 14 1986), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 31 முதல்தர துடுப்பாட்டப் போட்டிகளிலும், 20 ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1986 பிறப்புகள்
பகுப்பு:வாழும் மக்கள்
சகாதத் ஒசைன்

**சகாதத் ஒசைன்** (*Sahadat Hossain*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், 20 ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
புதிய மனிதன் (சிற்றிதழ்)

**புதிய மனிதன்** என்பது இந்தியாவின், தமிழ்நாட்டின்,  சென்னையிலிருந்து 1985 மே முதல் வெளிவந்த ஒரு மாத இதழாகும். இந்த இதழின் ஆசிரியராக சி. மதிவாணனும், சிறப்பாசிரியராக கவிஞர் இன்குலாப்பும் இருந்தனர்.  

## உள்ளடக்கம்
புதிய மனிதன் ஒவ்வொரு இதழின் அட்டைச் சித்திரமும் அமைப்பும் கவிதை அழகோடு கருத்து நயம் செறிந்த ஓவியமாகத் திகழ்ந்தது என்கிறார் வல்லிக்கண்ணன். புதிய மனிதனில் இன்குலாப், இளவேனில், செ. கணேசலிங்கன், பாவண்ணன் ஆகியோரின் கதைகள், கட்டுரைகள் வெளிவந்தன. பூமணி, ஆர். சூடாமணி ஆகியோரின் கதைகளும் வெளியாகியிருக்கின்றன. வண்ணச்சிறகு, தமிழன்பன், பாரதிவண்ணன், பாவண்ணன் கவிதைகள், எஸ். சண்முகம் மொழிபெயர்த்துத் தருகிற ‘கறுப்புக் கவிதைகள்’ இந்தப் பத்திரிகைக்கு உணர்வூட்டின. 

## மேற்கோள்கள்

பகுப்பு:தமிழ்நாட்டுச் சிற்றிதழ்கள்
பகுப்பு:1980 களில் வெளிவந்த தமிழ் இதழ்கள்
நவீன் திசாநாயக்க

**நவீன் திசாநாயக்க ** (Navin Dissanayake, பிறப்பு: செப்டம்பர் 9 1969),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில்   நுவரெலியா மாவட்டத்திலிருந்து மக்களால் தெரிவு செய்யப்பட்ட உறுப்பினர். பொது முகாமைத்துவ கட்டமைப்பு அமைச்சர். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று பெருந்தோட்ட அபிவிருத்தி அமைச்சராக நியமிக்கப்பட்டார்.

## வாழ்க்கைக் குறிப்பு
45,  எல்பிரட் ஹவுஸ் கார்ட்ன், கொழும்பு 03  இல் வசிக்கும் இவர் பௌத்தம்மதத்தைச் சேர்ந்தவர். 
## உசாத்துணை
* நவீன் திசாநாயக்க

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:1969 பிறப்புகள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
ரிசாத் பதியுதீன்

**ரிசாத் பதியுதீன்** (*Rishad Bathiudeen*, பிறப்பு: நவம்பர் 27, 1972) இலங்கை முசுலிம் அரசியல்வாதியும், நாடாளுமன்ற உறுப்பினரும், முன்னாள் அமைச்சரும் ஆவார். அகில இலங்கை மக்கள் காங்கிரசு கட்சியின் நிறுவனத் தலைவர் ஆவார். இவர் நாடாளுமன்ற உறுப்பினராக வன்னி மாவட்டத்தில் இருந்து 2001 தேர்தலில் தேர்ந்தெடுக்கப்பட்டார். 2004, 2010, 2015, 2020 தேர்தல்களில் மீண்டும் தெரிவானார். மகிந்த ராசபக்ச, மைத்திரிபால சிறிசேன அமைச்சரவைகளில் மீள்குடியேற்றம் மற்றும் அனர்த்த நிவாரண அமைச்சராகவும், கைத்தொழில், வர்த்தகத்துறை அமைச்சராகவும் பதவியில் இருந்தார். ரிசாத் பதியுதீன் மொறட்டுவைப் பல்கலைக்கழகத்தில் படித்து குடிசார் பொறியியலில் தொழிநுட்பத்தில் தேசிய டிப்புளோமா பட்டம் பட்டம் பெற்றவர்.

## கைது
2019 அரசுத்தலைவர் தேர்தலின் போது, மீள்குடியேற்ற அமைச்சராக இருந்த ரிஷாட் பதியுதீன், 222 அரசு பேருந்துகள் மூலம் இடம்பெயர்ந்த வாக்காளர்களை மன்னாருக்கு அழைத்துச் சென்றதன் மூலம் தேர்தல் சட்டங்களை மீறியமை மற்றும் அவரது அமைச்சின் கீழிருந்த ரூபா 95 இலட்சத்திற்கும் அதிகமான நிதியை முறைகேடாக பயன்பத்தியமை ஆகிய குற்றச்சாட்டுகளின் பேரில், பதியுதீன் மீது குற்றம்சாட்டப்பட்டு, 2020 அக்டோபர் 19 இல் அவரது தெகிவளை வீட்டில் வைத்து கைது செய்யப்பட்டார். பின்னர் 2020 நவம்பர் 25 இல் பிணையில் விடுவிக்கப்பட்டார்.

2021 ஏப்ரல் 24 அதிகாலையில் 2019 உயிர்த்த ஞாயிறு தாக்குதல்களுடன் தொடர்புடையவர்களுக்கு உதவினார்கள் என்ற குற்றச்சாட்டின் அடிப்படையில், ரிசாட் பதியுதீனும், அவரது சகோதரர் ரியாச் பதியுதீனும் குற்றப் புலனாய்வுத் துறையினரால் அவர்களது வீடுகளில் வைத்துக் கைது செய்யப்பட்டனர்.

## 2021 மலையகப் பெண்கள் மரணத்தில்
இவரது வீட்டில் பணிப்பெண்களாக இருந்த மலையகத் தமிழ்ப் பெண்களின் மரணத்தில் இவரது குடும்பத்தினரை 23 சூலை 2021 அன்று காவல்துறை விசாரனைக்கு ஆட்படுத்தப்பட்டனர்.

## மேற்கோள்கள்

## வெளி இணைப்புகள்
* ரிசாத் பதியுத்தீன்

பகுப்பு:இலங்கை முசுலிம் அரசியல்வாதிகள்
பகுப்பு:1972 பிறப்புகள்
பகுப்பு:வாழும் மக்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:மன்னார் மாவட்ட நபர்கள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இலங்கை அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:இலங்கையின் வட மாகாண நபர்கள்
ஆட்ரியனின் சுவர்

thumb|ஆட்ரியனின் சுவர்
**ஆட்ரியனின் சுவர்** (*Hadrian's Wall*, ஹாட்ரியனின் சுவர்) எனப்படுவது வடக்குப் பிரித்தானியாவில் கிபி 122 இல் உரோமர்களால் கட்டப்பபட்ட ஒரு இராணுவத் தடுப்புச் சுவர் அமைப்பாகும். இதை ஏட்ரியன் எனப்படும் உரோமப் பேரரசன் கட்டினான். வட பிரித்தானியாவில் பிற்காலத்தில் இதே போன்ற அந்தனி சுவர் எனப்படும் சுவரும் அமைக்கப்பட்டது. அக்காலத்தில் உரோமப் படைகளுக்கு எதிரான தாக்குதலைத் தடுக்கப் பயன்பட்டாலும் இச்சுவரில் உள்ள கதவுகள் மூலம் பயனிக்கும் வியாபாரிகளிடம் வரி போன்றவற்றை வசூலிக்கவும் இந்தச் சுவர் வசதியாக அமைந்துள்ளது.

இந்தச் சுவரின் பெரும் பகுதி இன்றும் முன்பு இருந்தது போல உள்ளதைக் காணலாம். வட பிரித்தானியாவில் இன்று இந்தச் சுவரின் எச்சங்கள் பிரபலமாக ஒரு உல்லாசப் பயணிகளைக் கவரும் இடமாக மாறியுள்ளது. 1987 இல் யுனெஸ்கோ நிறுவனம் இந்தச் சுவர் அமைந்த பகுதியை உலகப் பாரம்பரியக் களமாக அறிவித்தது.

கி.பி 122 இல் ஆரம்பிக்கப்பட்ட இந்தச் சுவரின் கட்டுமானப் பணிகள் ஏறத்தாழ ஆறு ஆண்டுகள் நீடித்தது. கிழக்குப் பக்கமாக ஆரம்பித்த கட்டுமானப்பணி மேற்கு நோக்கி நகர ஆரம்பித்தது. ஹேட்ரியன் சுவர் சுமார் 120 கி.மீ நீளமாக இருப்பதுடன் அகலமானது அருகில் கட்டுமானத்திற்கு பொருட்கள் கிடைக்கும் தன்மையைப் பொறுத்து மாறுபட்டு உள்ளது. 

இந்தச் சுவர் கட்டப்பட்டதற்கான மெய்யான வரலாற்று ஆவணங்கள் ஏதும் இல்லாத போதும் பல்வேறு காரணங்கள் வரலாற்று ஆசிரியர்களால் முன் வைக்கப்படுகின்றன. ஜரோ எனும் இடத்தில் எடுக்கப்பட்ட கல்வெட்டின் படி கி.பி 119 இல் ஆட்ரியனின் பிரித்தானியப் பயணத்திற்கு முன்னரே இந்தச் சுவரை நிர்மாணிக்கத் தீர்மானித்ததாகத் தெரிகின்றது. இதன்படி இராச்சியத்தை ஒருங்கிணைக்கக் கடவுள் கட்டளைப்படி இந்தச் சுவர் அமைக்கப்பட்டதாகக் கூறப்படுகின்றது. கி.பி 122 இல் ஆட்ரியன் பிரித்தானியாவிற்குப் பயணித்த போது இந்தச் சுவரின் கட்டுமானப் பணிகளைப் பார்வையிடுவதும் அவர் நிகழ்ச்சி நிரலில் இருந்தமை குறிப்பிடத்தக்கது. 

சுவரில் பாதுகாப்புப் பணிக்காக ரோமப் பேரரசின் படையணியான லீஜனயர் அல்லாத படைவீரர்களும் பயன்படுத்தப்பட்டுள்ளனர். சுமார் 9000 வீரர்கள் இந்தச் சுவரில் பணியாற்றியுள்ளதுடன் இவர்களில் காலாட்படை, குதிரைப்படைகளும் உள்ளடங்கும். 
## தொல்பொருட்கள்
ஆட்ரியனின் சுவர் அருகே நடைபெற்ற அகழ்வாராய்ச்சியில் எட்டு பெரிய தோல் காலணிகளைக் கண்டுபிடித்துள்ளனர். ஒவ்வொன்றும் 11.8 அங்குலங்களுக்கு மேல் நீளம் கொண்டது. இவைகள் ரோமானிய வீரர்கள் தங்கள் குப்பைகளை கொட்டுவதாக அறியப்பட்ட ஒரு தற்காப்பு பள்ளத்தை ஆராய்ந்தபோது ஆராய்ச்சியாளர்கள் பெரிய காலணியைக் கண்டுபிடித்தனர். அந்த காலணியின் அடிப்பகுதி 12.6 அங்குல நீளம் கொண்டது.  மாட்டுத் தோலால் ஆன காலணிகளின் அடிப்புறத்தில் இரும்பு கொக்கிகளால் பிணைக்கப்பட்டு இருந்தது.
## உசாத்துணைகள்


பகுப்பு:ஐக்கிய இராச்சியத்தின் வரலாறு
பகுப்பு:இங்கிலாந்தில் உள்ள உலக பாரம்பரியக் களங்கள்
பகுப்பு:உரோமைப் பேரரசு
டிரேவியன்

thumb|டிரேவியன் விளையாட்டின் முகப்பு
**டிரேவியன்** (*Travian*) எனப்படுவது இணைய உலாவியில் பல பயனர்கள் விளையாடும் ஒரு கணினி விளையாட்டாகும். சேர்மனியைச் சேர்ந்த ட்ரேவியன் கேம்ஸ் எனும் நிறுவனம் இந்த விளையாட்டை உருவாக்கியது. கணனி விளையாட்டின் பின்புலம் பண்டைய உரோம நாகரீகத்தைச் சார்ந்து உருவாக்கப்பட்டுள்ளது. ஆரம்பகாலத்தில் நகர்பேசிகளில் விளையாடுவதற்கான ஆதரவு இந்தக் கணனி விளையாட்டிற்கு இருந்தாலும் பிற்காலத்தில் ஜாவா சார்ந்த இந்த நகர்பேசி மென்பெருள் தயாரிப்பு கைவிடப்பட்டது. ஆயினும் தொடர்ந்தும் உலாவி சார்ந்த விளையாட்டு பி.எச்.பி எனும் இணையத்தள வடிவமைப்பு மொழி மூலம் தொடர்ந்து விரிவாக்கப்படுகின்றது.

## விளையாட்டு அமைப்பு
விளையாட்டில் ஆரம்பத்தில் ஒவரு பயனரும் உரோமம், கோல் அல்லது டியோட்டன் கிராமம் ஒன்றிற்குத் தலைவராக நியமிக்கப்படுவார். கிராமத்தின் வளர்ச்சிக்காக பயனர் தொடர்ந்து செயற்படவேண்டும். புதிய கட்டடங்கள், களிமண், கோதுமை, இரும்பு போன்றவற்றை உற்பத்தி செய்கின்ற செயலமைப்பையும் இந்த விளையாட்டு வழங்குகின்றது. தயாரித்த வளங்கள் மூலம் புதிய கட்டடங்களை அமைத்துக் கொள்ளலாம்.

ஒவொரு இனத்தவரும் வெவ்வேறு வகையான படை அமைப்புகளைக் கொண்டிருந்தாலும் விளையாட்டில் எல்லா இனத்தவரும் ஒரே மாதிராயான கட்டட அமைப்பைப் பயன்படுத்துகின்றனர்.

இதைவிட விளையாட்டில் சில பயனர்கள் சேர்ந்து கூட்டமைப்பை ஏற்படுத்திக் கொள்ளலாம். இந்தக் கூட்டமைப்பின் மூலம் எதிரிப் பயனர்களின் கிராமங்களைத் தாக்கி அழித்தல் அல்லது உள்வரும் தாக்குதல்களை முறியடிக்க முடிகின்றது.

## பதிப்புகள்

## தானியங்கிகள்
இந்த விளையாட்டில் தானியங்கிகள் மூலம் பயனர்கள் தங்கள் விளையாட்டு சார்ந்த செயற்பாடுகளைச் செய்யக்கூடியதாக இருந்தாலும் டிரேவியன் கேம்ஸ் இந்த நடவடிக்கையை தவிர்க்குமாறு வேண்டுகின்றது. தானியங்கிகளைப் பயன்படுத்தும் பயனர்கள் மீத ஒழுக்காற்று நடவடிக்கையும் எடுக்கப்படுகின்றது. டிரேவியன் தளத்தில் தானியங்கிகள் (bots) விளையாட்டில் சட்டபூர்வமற்றது எனக் கூறுகின்றது.

## உசாத்துணை


பகுப்பு:இணைய விளையாட்டுக்கள்
பகுப்பு:கணினி விளையாட்டுக்கள்
சாலிந்த திசாநாயக்க

**சாலிந்த திசாநாயக்கா** (*Salinda Dissanayake*, 1 மே 1958 &ndash; 5 ஆகத்து 2019) இலங்கை]] அரசியல்வாதி ஆவார். இவர் குருணாகல் மாவட்டத்துக்கான நாடாளுமன்ற உறுப்பினராகவும், மகிந்த ராசபக்சவின் அமைச்சரவையில் அமைச்சராகவும் இருந்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1958 பிறப்புகள்
பகுப்பு:2019 இறப்புகள்
பகுப்பு:இலங்கைப் பொறியியலாளர்கள்
பகுப்பு:இலங்கை பௌத்தர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கை அமைச்சர்கள்
பகுப்பு:இலங்கை சுதந்திரக் கட்சி அரசியல்வாதிகள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
வாஇல் குனைம்

**வேயில் ஓனிம் (வாஇல் ஃஙுனைம்)** (*Wael Ghonim*, , பிற எழுத்துப்பெயர்புகள்: *Ghoneim, Ghonaim*) (பிறப்பு: எகிப்தின் கெய்ரோவில் 23 திசம்பர் 1980) ஓர் பன்னாட்டு செயல்திறனாளர், கணினி பொறியாளர் மற்றும் சனவரி 2010 முதல் கூகிள் நிறுவனத்தின் கிழக்கு மற்றும் வடக்கு ஆப்பிரிக்காவின் விற்பனை சாற்றுதலுக்கு தலைவர் ஆவார்.

2011ஆம் ஆண்டு எகிப்திய எழுச்சிக்கு வித்திட்ட காரணங்களில் ஒன்றாக அமைந்த "நாங்கள் அனைவரும் கலீத் சயீத்" என்ற ஃபேஸ்புக் பக்கத்திற்கு அவரே நிர்வாகி என்ற காரணத்தால் பதினோரு நாட்கள் காவலில் வைக்கப்பட்டு துன்புறுத்தப்பட்டார். இதனை விவரித்த அவரது உணர்ச்சிமிகு நேர்காணல் மூலம் மக்களாட்சி புரட்சி புத்துயிர் பெற்று பன்னாட்டளவில் பாராட்டப்படலானார். அமெரிக்காவின் *டயம்* என்ற பத்திரிகையின் 2011இல் உலகின் மிகப்பிரபலமான 100 நபர்கள் பட்டியலில் முதலிடம் வகிக்கின்றார்.

## மேற்கோள்கள்


பகுப்பு:கணினியியலாளர்கள்
பகுப்பு:1980 பிறப்புகள்
பகுப்பு:எகிப்தியர்கள்
பகுப்பு:வாழும் மக்கள்
இரையகக் குடலியவியல்

**இரையகக் குடலியவியல்** (*Gastroenterology*) என்பது மருத்துவத்தின் ஒரு பிரிவாகும், சமிபாட்டுத்தொகுதி, அதன் நோய்கள் பற்றிய கல்வியறிவு, பயிற்சி இப்பிரிவின் கீழ் வழங்கப்படுகின்றது. இப்பிரிவில் சிறப்புப் பயிற்சிபெற்ற மருத்துவர் **இரையகக் குடலியவியலாளர்** (gastroenterologist) என அழைக்கப்படுகின்றார்.

வாயில் இருந்து குதம் வரையான இரையகக் குடலியப் பாதையில் ஏற்படும் சமிபாட்டுத்தொகுதி நோய்கள் பற்றிய சிறப்புப் பயிற்சியை மருத்துவத்தில் பட்டம் பெற்றவர்கள் மேலதிகமாகப் பெறுகின்றனர். அடிப்படை மருத்துவக் கல்வியின் காலம் நாடுகளைப் பொறுத்தவரை மாறுபடுகின்றது, இது பொதுவாக ஐந்து வருடம் தொடக்கம் எட்டு வருடங்கள் வரை நீடிக்கும். இந்த அடிப்படை மருத்துவக் கல்வியில் தேர்ச்சி பெற்று மருத்துவக்கலாநிதி (MBBS, MD) பட்டம் பெற்றவர்கள் மேலும் சிறப்பாக ஒரு குறிப்பிட்ட துறையில் பயிற்சி பெறுவதுண்டு. இரையகக் குடலியவியல் துறையில் பயிற்சி பெறும் ஒரு மருத்துவர் ஒருவருடம் உள்ளகப் பயிற்சிக் காலம் முடிவடைந்ததும் மேலும் இரண்டு அல்லது மூன்று வருடங்களுக்கு சிறப்புப் பயிற்சியைத் தொடருவர். சில சந்தர்ப்பங்களில் ஒருவருடம் உள்ளகப் பயிற்சிக் காலத்தில் இருந்தே இரையகக் குடலியவியல் கற்கத் தொடங்குவதும் உண்டு, இச்சந்தர்ப்பத்தில் மேலும் இரண்டு வருடங்கள் மருத்துவர் பயிற்சி பெற வேண்டியிருக்கும். இரையகக் குடலியவியலில் அறுவைச்சிகிச்சை புரிவோர் இவற்றுள் உள்ளடங்க மாட்டார்கள், அறுவைச்சிகிச்சை பயிலுவது பிறிதொரு துறையாகும்.

## மேற்கோள்கள்

பகுப்பு:மருத்துவச் சிறப்புத் துறைகள்
பகுப்பு:இரையகக் குடலியவியல்
ஊர்காவற்றுறைக் கோட்டை

**ஊர்காவற்றுறைக் கோட்டை** யாழ்ப்பாண மாவட்டத்தைச் சேர்ந்த வேலணைத்தீவு என்னும் தீவின் ஒரு பகுதியாக அமைந்துள்ள ஊர்காவற்றுறையில் அமைந்துள்ளது. யாழ்ப்பாணக் குடாநாட்டின் கரைக்கு அப்பால் மேற்குத் திசையில் அமைந்துள்ள 13 தீவுகளில் ஒன்றே வேலணைத்தீவு. கோட்டை தீவின் வடக்கு முனையை அண்டிய கரையோரத்தில், பாக்கு நீரிணைப்பகுதியில் இருந்து யாழ்ப்பாணத்தை அண்டிய நீரேரிக்குள் நுழையும் ஒடுங்கிய கடற் பகுதிக்கு அருகில் அமைந்துள்ளது. 2004 ஆம் ஆண்டின் நிலவரப்படி இக்கோட்டை அழிந்த நிலையில் உள்ளது. சில இடிபாடுகளே எஞ்சியுள்ளன. இக்கோட்டை முதலில் போத்துக்கீசரால் கட்டப்பட்டது. பின்னர் யாழ்ப்பாணம் ஒல்லாந்தரால் கைப்பற்றப்பட்ட போது ஊர்காவற்றுறைக் கோட்டையும் ஒல்லாந்தர் வசமானது.

## குறிப்புகள்

## உசாத்துணைகள்
* Nelson, W. A., The Dutch Forts of Sri Lanka - The Military Monuments of Ceylon, with up-dates by de Silva, R. K., Sri Lanka Netherlands Association, 2004. (First Published 1984).

## இவற்றையும் பார்க்கவும்
* இலங்கையின் குடியேற்றவாதக் காலக் கோட்டைகள்‎

பகுப்பு:யாழ்ப்பாணத்திலுள்ள கோட்டைகள்
பகுப்பு:இலங்கையின் தொல்லியற்களங்கள்
பகுப்பு:இலங்கையில் உள்ள போர்த்துக்கீசக் கோட்டைகள்
ஆரியப்படை

ஆரியர் படை சங்ககாலத்தில் தமிழ்நாட்டுக்கு வந்து தாக்கியது. இதனை ஆரியப்படை எனவும் குறிப்பிட்டனர்.
*வல்லம் என்னும் ஊரில் தாக்கிய ஆரியப் படையைச் சோழர்கள் தோற்றோடச் செய்தனர். 
*முள்ளூர் என்னுமிடத்தில் தாக்கிய ஆரியர் படையை மலையமான் திருமுடிக்காரி வேல் கொண்டு தாக்கி ஓடச் செய்தான்.
இவை இரண்டும் பண்டைய தமிழகத்தின் கிழக்குப்பகுதியில் நடந்த தாக்குதல்கள்.
இவற்றைப் போலப் பாண்டிய நாட்டில் நிகழ்ந்த தாக்குதலை முறியடித்தவன் ஆரியப்படை கடந்த நெடுஞ்செழியன்.
*மோரியர் தாக்கத்துக்கு மோகூர் பணியவில்லை எனபதை இங்கு நினைவுபடுத்திக் கொள்வது நலம். 
## அடிக்குறிப்பு
 

பகுப்பு:சங்க காலம்
ஆரியர் (சங்ககாலம்)

சங்க இலக்கியங்களில் **ஆரியர்** என்னும் சொல் காணப்படுகிறது.

## சங்க இலக்கியங்களில் ஆரியர்
ஆரியர் - நற்றிணை 170, குறுந்தொகை 7, பதிற்றுப்பத்து 11, பதிகம் 2, அகநானூறு 276, 336, 396, 398, சிலப்பதிகாரம் 23-கட்டுரை-14, 25-158
ஆரியன் - மணிமேகலை 25-6
ஆரியப் பொருநன் - அகநானூறு 386
ஆரிய அண்ணல் - பதிற்றுப்பத்து பதிகம் 5
ஆரியநாடு - சிலப்பதிகாரம் 29-1
ஆரியப் பேடி - சிலப்பதிகாரம் - 27-186
ஆரிய அரசர் - சிலப்பதிகாரம் - 26-211, 217, 28-195
ஆரிய மன்னர் - சிலப்பதிகாரம் - 25-162, 27-6, 22, 177, 28-88, 98, 120, 153, 29-1-6, 30-157

## இவற்றின் செய்தித் தொகுப்பு
ஆரியர் என்னும் சொல் சங்கப்பாடல்களில் யாரைக் குறிக்கிறது என்பதைக் காண்பது இந்தத் தொகுப்பு.

இமயமலைச் சாரலில் வாழ்ந்த குடிமக்கள் ஆரியர். 
கங்கைப் பெருவெளியில் ஆண்ட அரசர்குடி மோரியர். 
சங்கப்பாடல்கள் தரும் இந்தத் தெளிவான குறிப்பினை உள்ளத்தில் கொண்டு இந்தச் செய்திகளை அணுக வேண்டும். 

சேரன் செங்குட்டுவன் வென்ற கனக, விசயர் வடபுலத்து அரசர். அதாவது இமயச் சாரல் வடபுலத்து அரசர். 
மோரியரையோ, நந்தரையோ அன்று.

சேர அரசன் இமயவரம்பன் நெடுஞ்சேரலாதன் ஆரியர் வாழும் இமயமலை மலையில் தன் வில்லம்புச் சின்னத்தைப் பொறித்தான். வணங்குவில் என்னும் தொடர் அம்புடன் வளைந்திருக்கும் வில் என்பதைக் காட்டுகிறது.  
 

சோழரும், ஆரியரும் தாக்கிக்கொண்ட போர் வல்லம் என்னும் ஊருக்குப் புறத்தே இருந்த காவல் காட்டில் நடந்தது. அதில் ஆரியர் படை உடைந்து திரும்பி ஓடிவிட்டது.   

முள்ளூர் என்னுமிடத்தில் ஆரியர் வாட்படையுடன் தாக்கினர். மலையன் வில்லெய்து அவர்களை எதிர்கொண்டான். ஆரியர் பலர். மலையன் ஒருவன். ஒன்றாலும் வில்லுக்கு எதிர்நிற்க மாட்டாமல் வாட்படை ஓடிவிட்டது. 

பறை முழக்கத்துடன் கயிற்றின்மீது ஏறி ஆடி வித்தை காட்டி ஆரியர் தமிழ்நாட்டில் பிழைப்பு நடத்திவந்தனர்.  

பெண்யானைகளைப் பழக்கப்படுத்தி வைத்துக்கொண்டு ஆண்யானைகளைப் பிடித்துப் பயிற்சி அளித்து மன்னர்களுக்கு விற்றும் ஆரியர் தமிழ்நாட்டில் பிழைப்பு நடத்திவந்தனர். 

தமிழ்நாட்டில் ஆரியர் வாழ்ந்த இடம் பொன்படு நெடுவரை. பொன்னைப்போல் பூத்துக் குலுங்குவது பொன்படு நெடுவரை. இவர்களின் தொல்குடி வாழ்ந்த இடம் பேரிசை இமயம். 

### சான்று

## இணைத்துப் பார்க்கவேண்டியவை
:ஆரிய அண்ணல் என்னும் ஆரிய அரசர்
:ஆரியப் பொருநன்
:ஆரிய அரசன் பிரகத்தன்
:ஆரியப்படை கடந்த நெடுஞ்செழியன்
:ஆரியர்

## மேற்கோள்கள்
* INDEX DES MOTS DE LA LITERATURE TAMOULE ANCIENNE (1970) (சங்கநூல் சொல்லடைவு) திரட்டு

பகுப்பு:சங்க காலச் சமூகம்
பாண்டிச்சேரி சண்டை

வலது|thumb|255x255px|<center></center>
**பாண்டிச்சேரி சண்டை** (*Battle of Pondicherry*) என்பது ஐரோப்பாவில் நடைபெற்றா ஏழு வருட போரின் ஒரு பகுதியாக புதுச்சேரியில் நடந்த சண்டை. பிரிட்டன் மற்றும் பிரான்சு இடையே இந்திய துணைக்கண்டத்தில் செப்டம்பர் 10 1759 அன்று நடைபெற்ற இச்சண்டை, எந்த தரப்புக்கும் வெற்றி தோல்வி இன்றி முடிவடைந்தது.

## மேலும் காண்க
*பாண்டிச்சேரி முற்றுகை (1760)

## மேற்கோள்கள்

பகுப்பு:புதுச்சேரி வரலாறு
பகுப்பு:தமிழகப் போர்கள்
பகுப்பு:கர்நாடகப் போர்கள்
டா கிராபே கோயில்

**டா கிராபே கோயில்** (*Ta Krabey temple*) அல்லது **பிரசாத் டா கவாய்** (*Prasat Ta Khwai*) என்பது தாய்லாந்து, கம்போடிய எல்லைப் பகுதியில் அமைந்துள்ள ஒரு இந்துக் கோயில். வரலாற்றுப் புகழ் மிக்க இந்தக் கெமர் கோயில் பிரியா விகார் கோயிலுக்கு 200 கி.மீ. மேற்கே பானொம் டாங்கிரேக் மலைப் பகுதியின் உச்சியில் அமைந்துள்ளது. இக்கோயிலுக்கு இரு நாடுகளும் உரிமை கோருகின்றன.

உள்ளூர் கெமர் மொழி பேசும் விவசாயிகள் இக்கோயிலை பிரசாத் டா சவாய் அல்லது டா கவாய் என அழைப்பர். சவாய் என்பது கெமர் மொழியில் மாங்காய், தாய் மொழியில் எருமை எனப் பொருள் படும். கம்போடியர்கள் இக்கோயிலை டா கிராபே என்பர். இதுவும் எருமை எனவே பொருள். 120 ஆண்டுகளுக்கு முன்னர் பிரெஞ்சு நடுகாண் பயணி எட்டியென் ஆய்மோனியே என்பவர் இக்கோயிலை பிரியா எய்செய் (*Preah Eisei*) அல்லது பிரியா ரைசெய் (*Preah Risei*) என அழைத்தார். இந்துத் தெய்வம் இயமனின் வாகனம் எருமை ஆகும்.

டா கிராபே கோயிலின் மேற்கு மற்றும் தெற்குப் பகுதியில் இயற்கைப் பாறைகளைக் கொண்டுள்ளது. இதன் நடுப் பகுதியில் இயற்கையாக உருவான சுயம்பு லிங்கம் ஒன்று காணப்படுகிறது.

## வரலாறு
டா கிராபே கோயில் ஐந்தாம் ஜெயவர்மன் (கிபி 968-1001) காலத்தில் கட்டப்பட்டது.

## இன்றைய நிலை
இரு நாடுகளும் உரிமை கோரும் டா கிராபே கோயிலைச் சுற்றியுள்ள காட்டுப் பகுதியில் எறிகணை மற்றும் துப்பாக்கித் தாக்குதல்கள் 2011 ஏப்ரல் 22 ஆம் நாள் இடம்பெற்றன. இத்தாக்குதல்களில் இரு தரப்புகளிலும் இருந்து 6 இராணுவத்தினர் கொல்லப்பட்டனர்.

## மேற்கோள்கள்


பகுப்பு:கம்போடிய இந்துக் கோயில்கள்
பகுப்பு:தாய்லாந்து இந்துக் கோயில்கள்
பாண்டியன் ஏனாதி நெடுங்கண்ணனார்

**பாண்டியன் ஏனாதி நெடுங்கண்ணனார்** சங்ககாலப் புலவர். இரண்டு அகத்திணைப் பாடல்கள் இவரால் பாடப்பட்டுள்ளன. அவை: அகநானூறு 373, குறுந்தொகை 156.

ஏனாதி என்பது சிறந்த போர்வீரனைப் பாராட்டி அக்காலத்தில் வழங்கப்பட்ட விருதுப்பெயர். இந்தப் புலவர் நெடுங்கண்ணனார் பாண்டிய அரசன் ஒருவனால் ஏனாதி பட்டம் வழங்கிச் சிறப்பிக்கப்பட்டவர்.
## பாடல் சொல்லும் செய்தி
### தாள் கை பூட்டிய தனிநிலை
பொருளீட்டச் செல்லும் வழியில் அவன் அவளை நினைக்கிறான்.

அவள் முழங்காலை மடக்கிக் கையால் கட்டிப் பிடித்துக்கொண்டு காத்திருப்பாளோ? கண்ணீரை விரலால் துடைத்து நகத்தால் தெறிவாளோ? முற்றுகையில் சிக்கித் தவிக்கும் ஓரெயில் மன்னன் போலத் தூங்காமல் கிடப்பாளோ? 

### எழுதாக் கற்பின் நின் சொல்
பார்ப்பன மகனே! பார்ப்பன மகனே! முருக்கங் கொம்பில் உள்ள நாரைக் களைந்துவிட்டு அதன் கொம்பில் கரகத்தை(கமண்டலத்தை)க் கட்டி எடுத்துச் செல்லும் படிவ நோன்பினை உடைய பார்ப்பன மகனே! நீ சொல்லும் வேதம் எழுதாமல் கற்றுக்கொண்டது என்பதை அறிவேன். அதில் இணங்காமல் பிரிந்தவரை இணங்கவைத்துச் சேர்க்கும் வசியமருந்து ஏதேனும் கூறப்பட்டுள்ளதா? 

## மேற்கோள்

பகுப்பு:சங்கப் புலவர்கள்
பாண்டியன் பன்னாடு தந்தான்

**பாண்டியன் பன்னாடு தந்தான்** சங்ககால மன்னன் மற்றும் புலவன். இவன் பாடியதாக ஒரே ஒரு பாடல் குறுந்தொகை 270ஆம் பாடலாக அமைந்துள்ளது.

## பாடல் சொல்லும் செய்தி
போர்வினை முற்றுப்பெற்றபின் இல்லம் மீண்ட தலைமகன் தலைவியோடு இருந்துகொண்டு இப்படிச் சொல்கிறான்.

பெருமழையே! இனி பெய்க! நான் மனைவியின் கூந்தலில் குவளைமணம் கமழ்வதை முகர்ந்துகொண்டே துயில்வேன், என்கிறான்.

;பழந்தமிழ்
:பெருவான் இருள் துமிய மின்னிப் பொழிக!
:ஊழில் கடிப்பு இகுத்து முழங்கும் முரசு போல் இடி முழங்கிப் பொழிக!

பகுப்பு:சங்கப் புலவர்கள்
பகுப்பு:பாண்டிய அரசர்கள்
ஜகத் பாலசூரிய

**ஜகத் பாலசூரிய** ( *Jagath Balasuriya,* பிறப்பு: நவம்பர் 21, 1940),   இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் கேகாலை மாவட்டத்திலிருந்து மக்களால் தெரிவு செய்யப்பட்ட உறுப்பினர்.  தேசிய மரபுரிமை அமைச்சர்

## வாழ்க்கைக் குறிப்பு
188/1, பண்டாநாயக்க மாவத்தை, கேகாலை இல்  வசிக்கும் இவர் பௌத்தமதத்தைச் சேர்ந்தவர். 
## உசாத்துணை
* ஜகத் பாலசூரிய

பகுப்பு:இலங்கை அரசியல்வாதிகள்
பகுப்பு:1940 பிறப்புகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:கேகாலை மாவட்ட நபர்கள்
பாரதம் பாடிய பெருந்தேவனார்

**பாரதம் பாடிய பெருந்தேவனார்** சங்ககாலப் புலவர் அல்லர்.வியாச பாரதத்தை வெண்பாவும் அகவலும் உரைநடையும் விரவிவரப் பாடி வெளியிட்டமையால் பாரதம் பாடிய பெருந்தேவனார் என்று அழைக்கப்பெற்றார். இவர் பிறந்தது தொண்டை நாடு எனத் தொண்டை மண்டலம் குறிப்பிடுகின்றது. சங்கநூல்கள் தொகுக்கப்பட்ட காலத்தவர். எட்டுத்தொகை நூல்களைத் தொகுத்தவர். இவரது கடவுள் வாழ்த்துப் பாடல்களை நூலுக்குத் தொடக்கப் பாடலாக இணைத்துள்ளார்.

இவரது பாடல்கள் அகநானூறு, ஐங்குறுநூறு, குறுந்தொகை, நற்றிணை, புறநானூறு ஆகிய ஐந்து நூல்களுக்குக் கடவுள் வாழ்த்துப் பாடல்களாக அமைந்துள்ளன. 
;காலம்
* இவரது காலம் கி.பி. 700-க்கு முன்பாகும்.
* ஒன்பதாம் நூற்றாண்டில் வாழ்ந்தார் என்பர்.

இவரால் பாடப்பட்ட பாரத வெண்பாக்கள் 818 தொகுக்கப்பட்டு நூலாக வெளிவந்துள்ளது.

## அடிக்குறிப்பு

பகுப்பு:தமிழ்ப் புலவர்கள்
அரைக்குலம்

கணிதத்தில் **அரைக்குலம்** (*Semigroup*) என்பது ஓர் இயற்கணித அமைப்பாகும். ஒரு கணமும் சேர்ப்புப் பண்பு கொண்ட ஓர் ஈருறுப்புச் செயலியும் சேர்ந்து ஒரு அரைக்குலமாக அமையும். ஆனால் ஒரு கணம், குலமாக அமைய சேர்ப்புப் பண்புடன் சேர்த்து அந்த ஈருறுப்புச் செயலியின் முற்றொருமை உறுப்பும் மற்றும் கணத்திலுள்ள ஒவ்வொரு உறுப்பிற்கும் நேர்மாறு உறுப்பும் அக்கணத்தில் இருக்க வேண்டும்.

ஓர் அரைக்குலத்தின் ஈருறுப்புச் செயலியானது பெரும்பாலும் பெருக்கல் குறியீட்டால் குறிக்கப்படுகிறது. x \cdot y, அல்லது சுருக்கமாக xy, என்பது வரிசைச் சோடி  (x,y) யை அரைக்குலத்தின் ஈருறுப்புச் செயலிக்குட்படுத்துவதைக் குறிக்கும்.

அரைக்குலத்தின் ஈருறுப்புச் செயலி சேர்ப்புப் பண்புடையதாக இருக்கும் என்பதால் அரைக்குலத்தின் கணத்திலுள்ள அனைத்து *x*, *y* மற்றும் *z*  உறுப்புகளுக்கும்

(x \cdot y) \cdot z = x \cdot (y \cdot z) என்பது மெய்யாகும்.

ஆனால் ஒரு அரைக்குலத்தின் ஈருறுப்புச் செயலியானது பரிமாற்றுப் பண்பு கொண்டிருக்க வேண்டிய அவசியமில்லை என்பதால்  பொதுவாக,

:x \cdot y \neq y \cdot x

அரைக்குலத்தின் வரையறைப்படி அது ஒரு சேர்ப்புக் குலமன் ஆகும். ஈருறுப்புச் செயலிக்குரிய முற்றொருமை உறுப்பும் அரைக்குலத்தில் இருக்குமேயானால் அந்த அரைக்குலம் அலகுள்ள அரைக்குலம் அல்லது ஒற்றைக்குலம் என அழைக்கப்படும்

## வரையறை
ஒரு கணம்  S, ஈருறுப்புச் செயலி "\cdot" உடன் சேர்ந்து பின்வரும் அடிக்கோள்களை நிறைவு செய்யுமானால் அக்கணம் ஒரு அரைக்குலம் எனப்படும்.

**[[அடைவுப் பண்பு]]**: *S* ல் உள்ள அனைத்து *a*, *b*   க்கும்  *a* · *b*ன் மதிப்பும் *S*ன் ஒரு உறுப்பாக இருக்கும்.

**சேர்ப்புப் பண்பு**: *S* அனைத்து *a*, *b* மற்றும் *c*க்கும்  (*a* · *b*) · *c* = *a* · (*b* · *c*) .

அதாவது கணிதக் குறியீட்டில்,

: a \cdot b \in S \, \forall a,b \in S மற்றும்
: (a \cdot b) \cdot c = a \cdot (b \cdot c) \, \forall a,b,c \in S.
சுருக்கமாக அரைக்குலமென்பது ஒரு சேர்ப்புக் குலமன் ஆகும்.

## எடுத்துக்காட்டுகள்
*இயல் எண்களின் கணம் கூட்டல் செயலியுடன் சேர்ந்து ஒரு அரைக்குலமாகும்.
ஏனெனில்.

** எந்த இரு இயல் எண்களின் கூட்டுத்தொகையும் ஒரு இயல் எண் ஆகும்.
**கூட்டல் செயலுக்குச் சேர்ப்புப் பண்பு உண்டு.

அதாவது,

**(x + y) + z = x + (y + z)**, இங்கு x,y,z இயல் எண்கள்

*எதிர்மமற்ற உறுப்புகளை உடைய சதுர அணிகளின் கணம் அணிப்பெருக்கல் செயலுடன் ஒரு அரைக்குலமாக அமையும்.

## மேற்கோள்கள்

பகுப்பு:இயற்கணிதம்
இலங்கை முஸ்லிம் (இதழ்)

**இலங்கை முஸ்லிம்** 1914ம் ஆண்டில் வெளிவந்த ஒரு இதழாகும்.

## ஆசிரியர்
* கே. கே. ஹமீத்

## உள்ளடக்கம்
இவ்விதழில் போக்கும் எழுத்து நடைகளும் 19ம் நூற்றாண்டு இசுலாமிய இதழ்களின் போக்கினை அடியொட்டியிருந்தது. இசுலாமிய கதைகள், கட்டுரைகள், இசுலாமிய கொள்கை விளக்கக் கட்டுரைகள் ஆகியன இடம்பெற்றன.

## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன்

பகுப்பு:இலங்கை இசுலாமியத் தமிழ் இதழ்கள்
பகுப்பு:இசுலாமிய தமிழ் இதழ்கள்
இப்திகார் நயீம்

**இப்திகார் நயீம் ** (*Iftekhar Nayem*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டியிலும், ஐந்து ஏ-தர துடுப்பாட்டப் போட்டியிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1988 பிறப்புகள்
பகுப்பு:வாழும் மக்கள்
முருகேசு சந்திரகுமார்

**முருகேசு சந்திரகுமார்** (Murugesu Chandrakumar, பிறப்பு: ஆகத்து 3 1964),   இலங்கை அரசியல்வாதி. இவர் 1994 நாடாளுமன்றத் தேர்தலில் சுயேட்சைக்குழுவின் சார்பில் போட்டியிட்டு யாழ்ப்பாண மாவட்டத்துக்கான உறுப்பினராக முதற்தடவையாக தெரிவு செய்யப்பட்டார். பின்னர், 2010 தேர்தலில் ஐக்கிய மக்கள் சுதந்திர முன்னணி சார்பில் யாழ்ப்பாண மாவட்டத்திலிருந்து இரண்டாவது தடவையாகத் தெரிவு செய்யப்பட்ட்டார்.

## வாழ்க்கைக் குறிப்பு
பளை, இயக்கச்சியில் பிறந்தவர். திருநகர் வடக்கு, கிளிநொச்சியில் வசிக்கும் இவர், ஓர் ஊடகவியலாளர். 1980களின் முற்பகுதியில் ஈழமக்கள் புரட்சிகர மக்கள் விடுதலை முன்னணியில் இணைந்து போராளியான இவர் வன்னி மாவட்டத்திற்கான பொறுப்பாளராக அந்த இயக்கத்தின் சார்பில் பதவி வகித்தவர்.

## உசாத்துணை
* முருகேசு சந்திரகுமார்

பகுப்பு:இலங்கை அரசியல்வாதிகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1964 பிறப்புகள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இலங்கை இந்துக்கள்
பகுப்பு:ஈழ மக்கள் ஜனநாயகக் கட்சி உறுப்பினர்கள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
இம்ரான் பர்வீஸ்

**இம்ரான் பர்வீஸ் ** (*Imran Parvez*), பிறப்பு: டிசம்பர் 28 1977, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 27 முதல்தர துடுப்பாட்டப் போட்டியிலும், ஏழு ஏ-தர துடுப்பாட்டப் போட்டியிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
இம்தியாஸ் ஒசைன்

**இம்தியாஸ் ஒசைன்** (*Imtiaz Hossain*, பிறப்பு: பிப்ரவரி 24 1985), வங்காளதேசத் துடுப்பாட்டக்காரர். சியல்கொட்டைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 48 முதல்தர துடுப்பாட்டப் போட்டிகளிலும், 42 ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1985 பிறப்புகள்
பகுப்பு:வாழும் மக்கள்
பொருள் பாதுகாப்பு குறிப்பு தாள்

**பொருள் பாதுகாப்பு குறிப்பு தாள்** (*Material safety data sheet*, MSDS) என்பது ஒரு பொருளின  இயல்புகளை பற்றி அறிய உதவும் படிவமாகும்.

இத்தாள் வேலைத்தள பாதுகாப்புக்கு மிக முக்கியமான ஆவணமாகும்.இது தொழிலாளிகள், பொறியாளர்கள், பாதுகாப்பு பணியாளர்கள் மற்றும் மருத்துவ பணியாளர்களுக்கு பொருளோடு அல்லது அப்பொருளில் வேலை செய்யும்போது எவ்வாறு பாதுகாப்பாக வேலை செய்வது என்பதை விளக்கும் ஒரு படிவமாகும்.

இத்தாள் அப்பொருளின் உருகுநிலை (melting point), கொதிநிலை (Boiling point), சுடர்நிலை (Flash point), நச்சுத்தன்மை (toxicity), உடல்நலத்தின் மீதான தாக்கம் (Health effects), முதலுதவி (Fitst aid), எதிர்தாக்கதன்மை (Reactivity), சேமிப்பு (Storage), கழிப்பு (Disposal), பாதுகாப்பு சாதனங்கள் (Protective equipments), சிதறல் கையாளுதல் (Spill handling) போன்றவற்றை உள்ளடக்கிய படிவம்.

சில அதிகார எல்லைகள், இப்படிவம் சுற்றுபுறச்சூழல் மீதான தாக்கங்களை (Effects on Environment) விளக்கவேண்டும் என்றும் வற்புறுத்துகின்றன.

## மேற்கோள்கள்

பகுப்பு:வேதியியல் கலைச்சொல்லியல்
இக்பால் ஒசைன்

**இக்பால் ஒசைன்** (*Iqbal Hossain*, பிறப்பு: செப்டம்பர் 1 1971), வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளிலும், ஆறு ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1971 பிறப்புகள்
பகுப்பு:வாழும் மக்கள்
மபீசுல் இசுலாம்

**மபீசுல் இசுலாம்** (*Mafizul Islam*, வங்காளதேசத் துடுப்பாட்டக்காரர்), டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளிலும், 12 ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
இம்ரான் அகமது

**இம்ரான் அகமது** (*Imran Ahmed*), பிறப்பு: ஏப்ரல் 1 1981, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 59 முதல்தர துடுப்பாட்டப் போட்டியிலும், 56 ஏ-தர துடுப்பாட்டப் போட்டியிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வாழும் மக்கள்
பெசுச்சூட்டர் கடவைக் கோட்டை

**பெசுச்சூட்டர் கடவைக் கோட்டை** யாழ்ப்பாணக் குடாநாட்டின் தென்கிழக்குப் பகுதியில் குடாநாடு தலை நிலத்துடன் இணையும் இடத்துக்கு அருகே, அமைந்துள்ள ஒடுங்கிய நிலப்பகுதியில் உள்ள ஒரு சிறிய கோட்டை ஆகும். இக்கோட்டையும், ஆனையிறவுக் கோட்டை, பைல் கடவைக் கோட்டை என்பனவும் யாழ்ப்பாண நீரேரியின் ஆனையிறவுக்குக் கிழக்கேயுள்ள பகுதிக்கு வடக்கே ஒரே கோட்டில் வரிசையாக அமைந்துள்ளன. தலைநிலத்திலிருந்து குடாநாட்டுக்கான நுழைவழியைக் கண்காணித்துப் பாதுகாப்பதே இக் கோட்டைகளின் நோக்கம்.

## நோக்கங்கள்
இக் கோட்டைகள் அமைக்கப்பட்டதன் பின்னணியில் யாழ்ப்பாணத்தில் ஒல்லாந்தர் ஆட்சியைப் பாதுகாத்தல், ஒல்லாந்தரின் வணிக நலன்களைப் பாதுகாத்தல், மக்களைப் பாதுகாத்தல் என்னும் நோக்கங்கள் இருந்ததாகத் தெரிகிறது. யாழ்ப்பாணத்தின் கட்டளை அதிகாரியாக இருந்த என்றிக் சுவார்டெக்குரூன் தற்காலிகமாக யாழ்ப்பாணத்தை விட்டுச் சென்றபோது 1897 ஆம் ஆண்டில் எழுதிய நினைவுக் குறிப்பில் காணப்படும் பின்வரும் விவரங்கள் இக் கோட்டைகளின் நோக்கங்களைத் தெளிவாக விளக்குகின்றன.

* சிங்களவர்கள் சதிவேலைகளில் ஈடுபடும்போது வன்னியர்களையும் நம்பமுடியாது என்பதால், வன்னியர்களின் நடவடிக்கைகளைக் கண்காணிப்பதற்கு இக்கோட்டைகள் பெரிதும் உதவும்.
* இக்கோட்டைகளின் முக்கிய நோக்கம் யாழ்ப்பாணத்துக்குள் வன்னியர்கள் நுழையாமல் பார்த்துக்கொள்வதும், சிங்களவர்களின் படையெடுப்பில் இருந்து மக்களைப் பாதுகாப்பதும்.
* மக்கள் கடவுச் சீட்டு இன்றி இப்பகுதிகளூடாகப் போக்குவரத்துச் செய்வதைத் தடுத்தல்.
* அனுமதிச் சீட்டுக்கள் இன்றிப் பொருட்களை மக்கள் வெளியே கொண்டு செல்வதையும் உள்ளே கொண்டு வருவதையும் தடுத்தல்.
* அடிமைகளைக் கடத்திச் செல்லாமல் பார்த்துக்கொள்ளுதல்.
* யானை முதலிய காட்டு விலங்குகள் யாழ்ப்பாணப் பகுதிக்குள் ஊடுருவுவதைத் தடுத்தல்.

இக்கோட்டை பிரித்தானியர் காலத்திலேயே அழிந்துவிட்டது.

## அமைப்பு
பெசுச்சூட்டர் கடவைக் கோட்டை ஆனையிறவுக் கோட்டையைப் போல் சதுர வடிவம் கொண்டது. ஒல்லாந்தர் காலத்தில் வரையப்பட்ட இதன் வரைபடங்களில் இருந்து இக்கோட்டை எல்லா வகைகளிலும் ஆனையிறவுக் கோட்டையைப் போலவே இருந்ததாகத் தெரிகிறது. இதன் வடக்குத் தெற்கு மூலைகளில் கொத்தளங்கள் அமைந்துள்ளன. கிழக்குச் சுவரோடு அண்டி படையினருக்கான தங்குமிடங்கள் காணப்படுகின்றன. இச்சுவர் தவிர்ந்த மற்றச் சுவர்ப் பகுதிகளின் உட்புறம் தடித்த மண் சுவர்கள் உள்ளன. கோட்டையின் வாயில் இதன் மேற்குப்புறச் சுவரில் உள்ளது.

## குறிப்புகள்

## உசாத்துணைகள்
* Nelson, W. A., The Dutch Forts of Sri Lanka - The Military Monuments of Ceylon, with up-dates by de Silva, R. K., Sri Lanka Netherlands Association, 2004. (First Published 1984).
* Memoir of Hendrick Swaardecroon, Commaander of Jaffnapatam, for the Guidance of the Council of Jaffnapatam, During His Absence at the Coast of Malabar; Translated by Sophia Pieters; H. C. Cottle, Government Printer, Ceylon; Colombo; 1911.

பகுப்பு:இலங்கையில் உள்ள கோட்டைகள்
மார்சால் அய்யூப் (துடுப்பாட்டக்காரர்)

**மார்சால் அய்யூப்** (*Marshal Ayub*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 38 முதல்தர துடுப்பாட்டப் போட்டிகளிலும், 22 ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
சஞ்ஜாமுல் இசுலாம்

**சஞ்ஜாமுல் இசுலாம்** (*Sanjamul Islam*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், ஏழு ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1990 பிறப்புகள்
பகுப்பு:வாழும் மக்கள்
ரபீகுல் இசுலாம்

**ரபீகுல் இசுலாம்** (*Mohammad Rafiqul Islam*, பிறப்பு: செப்டம்பர் 24 1974), வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1974 பிறப்புகள்
பகுப்பு:வாழும் மக்கள்
முனீருல் இசுலாம்

**முனீருல் இசுலாம்** (*Monirul Islam*, பிறப்பு: ஆகத்து 25 1980), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 29 முதல்தர துடுப்பாட்டப் போட்டிகளிலும், 26 ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1980 பிறப்புகள்
பகுப்பு:வாழும் மக்கள்
தமிழ் விசை (அன்ரொயிட்)

**தமிழ் விசை** எனப்படுவது ஆண்ட்ராய்டு மூலம் உயிரூட்டப்பட்ட தொலைபேசிகளில் தமிழில் எழுதுவதற்கு உருவாக்கப்பட்ட ஒரு நகர்பேசிச் செயலியாகும். ஆண்ட்ராய்டு தொலைபேசிகளில் இயல்பிருப்பான ஆதரவு தமிழ் மொழிக்கு இல்லாவிட்டாலும் இந்தச் செயலி மூலம் தமிழில் எழுதிக் கொள்ளக்கூடியதாக இருக்கின்றமை ஒரு சிறப்பியல்பாகும்.

## செயலியின் பின்ணனி
தமழில் உள்ளிடுவதற்கு வேகமாகப் பிரபலமாகி வரும் அந்திரொயிட் இயங்குதளத்திற்கு ஒரு செயலி தேவை என்ற நோக்கை புரிந்து தமிழா குழுமத்துடன் இணைந்து ஜெகதீசன் என்ற தன்னார்வலர் இந்தச் செயலியை உருவாக்கி இலவசமாக அந்திரொயிட் சந்தையில் வெளியிட்டார். இதே வேளை இந்த செயலி திறந்த மூலமாகவும் கிடைக்கின்றது.

## மேலும் காண்க
*தமிழ் விசை

## வெளியிணைப்பு
*அந்திரொயிட் சந்தையில் தமிழ் விசை

## உசாத்துணைகள்


பகுப்பு:ஆண்ட்ராய்டு
காட்டு ஆமணக்கு

**காட்டு ஆமணக்கு** என்பது, (தாவர வகைப்பாடு : *Jatropha*) ஒரு கட்டுபாடற்ற விதைப் பயிர் ஆகும். இது தாவர எரிபொருளுக்கான சாத்திய மூலப்பொருள்.

2007ம் ஆண்டு கோல்ட்மான் சாக்ஸ் நிறுவனம் ஜட்ரோஃபா எதிர்காலத்தில் தாவர எரிபொருளை உருவக்ககூடிய பயிர்களில் முதன்மை பயிர் என்று வெளியிட்டுள்ளது.

இப்பயிரின் கழிப்பொருள்கள், தாவர உரங்களாகவும், சவுக்காரம் தயாரிப்பதற்கும், மற்றும் கால்நடைத்தீவனங்களாகவும் பயன்படுகின்றன.

சில ஜட்ரோஃபா இன தாவரங்கள் நச்சுதன்மை உடையதாகவும் மற்றும் ஆக்கிரமிப்பு தன்மையுடையாதாகவும் உள்ளன.

## மேற்கோள்கள்


பகுப்பு:மூலிகைகள்
சபைத் இசுலாம்

**சபைத் இசுலாம்** (*Safaiat Islam*, பிறப்பு: நவம்பர் 25 1976), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளிலும், 11 ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1976 பிறப்புகள்
பகுப்பு:வாழும் மக்கள்
ஜுபைர் அகமது

**ஜுபைர் அகமது** (*Jubair Ahmed*, பிறப்பு: பிப்ரவரி 10 1987), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1987 பிறப்புகள்
பகுப்பு:வாழும் மக்கள்
ஜும்மா அப்பாஸ்

**ஜும்மா அப்பாஸ்** (*Jumma Abbas*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
கபீர் அகமது

**கபீர் அகமது ** (*Kabir Ahmed*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
கபி கான்

**கபி கான்** (*Kafi Khan*, பிறப்பு: அக்டோபர் 8 1985), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், மூன்று ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1985 பிறப்புகள்
பகுப்பு:வாழும் மக்கள்
பார்காப்பான்

**பார்காப்பான்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளளது. அது குறுந்தொகை 254.

## பாடல் சொல்லும் செய்தி
கோங்கம்பூ பூத்துக் கிடக்கிறது. எனவே இது கார்காலம். அவர் வந்துவிடுவேன் என்று கூறிச் சென்ற கார்காலம். இரவு பகலாக அவர் தூக்கமின்றிப் பொருளீட்டிக்கொண்டுள்ளார் என்னும் செய்தியோடு தூது வந்துள்ளது. அவர் வரவில்லை. பொறுத்துக்கொள் என்கிறாய். இன்னும் எத்தனை நாள் வொறுத்துக்கொள்ள முடியும்? முடிவில்லையே!

தலைவி இப்படித் தன் தோழியிடம் கூறுவதாக இந்தப் பாடல் அமைந்துள்ளது.
## மேற்கோள்

பகுப்பு:சங்கப் புலவர்கள்
பாவைக் கொட்டிலார்

**பாவைக்கொட்டிலார்** சங்ககாலப் புலவர்களில் ஒருவர். 
அகநானூறு 336 எண்ணுள்ள ஒரே ஒரு பாடல் இவரால் பாடப்பட்டதாகச் சங்கநூல் தொகுப்பில் உள்ளது.
## இவரது பாடல் செய்தி
பரத்தையரில் நயப்புப் பரத்தை, இற்பரத்தை என்னும் பிரிவு உண்டு. நயப்புப் பரத்தையானவள் இப்பாடலில் இற்பரத்தை முன் வஞ்சினம் கூறுவதாக இந்தப் பாடல் அமைந்துள்ளது. 
### துறை கேழ் ஊரன்
:பெண் நீர்நாய் அகன்ற சேம்பு இலையின் கீழ் பறழ் குட்டி போட்டிருந்தது. குட்டிகளுக்கு உணவாக ஆண் நீர்நாய் வளை மீனோடு போராடிக்கொண்டிருந்தது. 
#### நுண் செயல் அங் குடம்
:நுண்ணிய வேலைப்பாடமைந்த அழகிய குடத்துடன் சென்ற மகளிர் நீர் முகந்த பின் நீர்நாயும் வாளைமீனும் போராடியதைப் பார்த்துவிட்டனர். அவற்றின் போராட்டத்துக்கு இடையூறு செய்ய விரும்பவில்லை.
##### குரவை
:எனவே, தங்கள் நிறைகுடத்தை இறக்கிக் காஞ்சிமரத்தடியில் வைத்துவிட்டுக் குரவை ஆடினர். வேடிக்கைப் பார்த்துக்கொண்டே ஆடினர்.
##### துணங்கை
:நீராட்டு விழாவின்போது ஆணும் பெண்ணும் சேர்ந்து துணங்கை ஆடுவர்.
##### நெருஞ்சி போல
:நயப்புப் பரத்தை வஞ்சினம் கூறுகிறாள். சுட்டெரிக்கும் சூரியனையே பார்த்துக்கொண்டிருக்கும் நெருஞ்சிப் பூ போல அவனை என்னையே பார்த்துக்கொண்டிருக்கச் செய்வேன் என்கிறாள் நயப்புப்பரத்தை.
##### பாகனும் கொல்களிறும்
:பாகன் அங்குசத்தால் குத்தும்போது சினம் கொண்டாலும் யானை பாகனுக்கு அடங்கி நடப்பது போல அவனை எனக்கு அடங்கி நடக்கும்படி செய்வேன் என்கிறாள் நயப்புப்பரத்தை.

## ஆரியர் படை
என்னைச் சுற்றிச் சுற்றி அவன் வரும்படி செய்யாவிட்டால், ஆரியர் படை உடைந்தது போல என் தோள்வளை உடைந்து விழட்டும் என்று வஞ்சினம் கூறுகிறாள்.

வல்லம் என்னும் ஊருக்குப் புறத்தே இருந்த காவற்காட்டில் ஆரியர்படை தாக்கியது. சோழர் படையானது, வேல், வில் அம்பு, தோல் ஆகிய போர்க்கருவிகளுடன் எதிர்கொண்டது. சோழர்க்கு எதிர்நிற்க முடியாமல் ஆரியர் படை உடைந்தது.

பகுப்பு:சங்கப் புலவர்கள்
மக்பூபூல் கரீம்

**மக்பூபூல் கரீம்** (*Mahbubul Karim*), (பிறப்பு: மே 10, 1986) வங்காளதேசத் துடுப்பாட்டக்காரர். மக்பூப்-உல்-கரீம் என்றும் அழைக்கப்படும் இவர் சில சமயங்களில் மிது என்ற பெயரிலும் அறியப்படுகிறார். 1986இல் சிட்டகொங் நகரில் பிறந்தர்.

இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளிலும், ஏழு அ-தர துடுப்பாட்டப் போட்டிகளிலும் கலந்து கொண்டுள்ளார். மொத்தம் 43 முதல் தர மற்றும் 51 பட்டியல் அ துடுப்பாட்டப் போட்டிகளில் விளையாடினார்.

இவர் 2003/04 இல் சிட்டகாங் பிரிவுக்காக அறிமுகமானார். பின்னர், 2017/18 வரை விளையாடினார். 2008 இல் டாக்கா வாரியர்ஸ் அணிக்காக எட்டு இந்தியத் துடுப்பாட்டப் போட்டிகளில் விளையாடினார்.

## மேற்கோள்கள்

பகுப்பு:வங்காளதேசத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1986 பிறப்புகள்
பாலை பாடிய பெருங்கடுங்கோ

**பாலை பாடிய பெருங்கடுங்கோ** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் 58 உள்ளன. இவர் ஒரு சேர மன்னன்.

## புகழூர்க் கல்வெட்டு
புகழூரிலுள்ள தமிழ் கல்வெட்டு அசோகன் காலத்தை சேர்ந்தது. இந்தக் கல்வெட்டில் இவனது தந்தைபெயர் 'கோ ஆதன் செல் இரும்பொறை. இவனது பெயர் பெருங்கடுங்கோ. இவனது மகன் பெயர் இளங்கடுங்கோ' என்று குறிப்பிடப்பட்டுள்ளது.

## இவரது பாடல்கள்
அகநானூறு 5, 99, 111, 155, 185, 223, 261, 267, 291, 313, 337, 379, 
கலித்தொகை பாலைக்கலி 35 பாடல்
குறுந்தொகை 16, 27, 124, 135, 137, 209, 231(மருதம்), 262, 283, 398, 
நற்றிணை 9, 48, 118, 202, 224, 256, 318, 337, 384, 391,
:இவற்றில் காட்டப்பட்டுள்ள மருதத்திணைப் பாடல் ஒன்று நீங்கலாக அனைத்தும் பாலைத்திணைப் பாடல்கள்.
புறநானூறு 282

## இவரால் குறிப்பிடப்பட்டோர்
:கொண்கானங் கிழான், மழவர் ஆகியோர் இவரால் குறிப்பிடப்பட்டுள்ளனர்.

## பாலைக்கலி
இந்தப் புலவர் அரசன் ஆதலால் செங்கோலாட்சி, கொடுங்கோலாட்சி போன்றவறை நயமான உவமைகளாகச் சுட்டியுள்ளார்.
## அடிக்குறிப்பு

## வெளிப்பார்வை
பாலை பாடியவன் வெற்றி, கொடை பற்றிப் பேய்மகள் இளவெயினி

பகுப்பு:சங்கப்புலவர்களில் சேர வேந்தர்கள்
பகுப்பு:சங்கப் புலவர்கள்
பகுப்பு:சங்ககாலச் சேரர்
ஐந்தாம் ஜெயவர்மன்

**ஐந்தாம் ஜெயவர்மன்** (*Jayavarman V*) கெமர் பேரரசின் ஆட்சியாளராக இருந்தவன்.

## ஆரம்ப காலம்
ஐந்தாம் ஜெயவர்மன் அவனது தந்தை ராஜேந்திரவர்மனின் இறப்புக்குப் பின்னர் தனது 10வது அகவையில் கெமர் பேரரசனாக முடி சூடினான். இவனது ஆரம்ப ஆட்சிக் காலத்தில், மன்னராட்சியைப் பெரும்பாலும் நீதிமன்ற அதிகாரிகளே நிருவகித்து வந்தனர். முன்னர் மன்னராக இருந்த முதலாம் ஹர்ஷவர்மனின் பேரன் யஜ்னவராகன் என்பவரிடம் முறையாகக் கல்வி கற்றான். யஜ்னவராகன் என்பவர் பௌத்தம், மருத்துவம், மற்றும் வானியல் போன்ற துறைகளில் பெரும் அறிவைப் பெற்றிருந்தவர். ஜெயவர்மன் 17 வயதாக இருக்கும் போது டா கெயோ என்ற இடத்தில் தனக்கென அரசுக் கோயில் கட்டும் முயற்சியில் இறங்கினான். ஆனாலும், கட்டுமானப் பணி மேற்கொள்ளப்பட்டபோது அக்கட்டடம் இடி மற்றும் மின்னலினால் சேதமுற்றது. இதனைக் கொடிய சகுனமாகக் கருதிய அக்கோயிலின் பூசகர்கள் அக்கொடிய அரக்கனைக் கலைப்பதற்காக அங்கு ஒரு யாகத்தை நடத்தினர். அதன் பின்னர் யானைகள் வரவழைக்கப்பட்டு கட்டுமானப் பணிகள் தொடர்ந்தன. ஆயினும் பணிகள் முடிவடையவில்லை. அக்கோயில் முடிவடையாத நிலையில் காணப்படுகிறது.

## ஆட்சியாளர்கள்
ஐந்தாம் ஜெயவர்மனின் ஆட்சியில் உயர்குடியைச் சேர்ந்தவர்களே ஆதிக்கம் செலுத்தி வந்துள்ளனர். முன்னர் இருந்த இரண்டு அரசர்களின் கீழ் பணியாற்றிய ஆத்மசிவா என்பவர் ஜெயவர்மனின் ஆட்சியில் முக்கிய மதகுருவாக இருந்தார். ராஜேந்திரவர்மனின் கீழ் பணியாற்றிய நாராயணா என்பவர் *hotar* என அழைக்கப்படும் உயர் குருவாகப் பணியாற்றினார். எனினும், சப்ததேவகுலத்தவர்களே அநேகமான அரச சேவைகளைக் கவனித்து வந்துள்ளனர். இவர்களே 1002 ஆம் ஆண்டில் முதலாம் சூரியவர்மன் ஆட்சியேறவும் உதவி புரிந்துள்ளார்கள்.

## மகாயாண பௌத்தத்தின் எழுச்சி
ஐந்தாம் ஜெயவர்மன் ஓர் இந்துவாக இருந்தாலும், பௌத்த மதம் பரவுவதற்கு அவன் தடை விதிக்கவில்லை. பௌத்த சமயத்துக்கான அமைச்சராக இருந்த கீர்த்திபண்டிதர் என்பவர் வெளி நாடுகளில் இருந்து கம்போடியாவுக்குள் பௌத்த நூல்களைக் கொண்டு வந்தார். மதச் சடங்குகளில் இந்து வழிபாடுகளுடன் இணைந்து பௌத்த வழிபாடும் நடத்த அவர் பரிந்துரைத்தார்.
 
ஐந்தாம் ஜெயவர்மன் காலத்தில் பௌத்தம் பரவியதை அடுத்து அரச உயர் பதவிகளில் பெண்களும் இடம்பெறத் தொடங்கினார்கள். யஜ்னவராகரின் சகோதரி யாதவி என்பவர் பாண்டே சிறீ என்ற கோயிலைக் கட்டுவதற்குத் தேவையான நிதியைச் சேகரித்துக் கொடுத்தார். சப்ததேவகுலத்தைச் சேர்ந்த பிரானா என்பவர் அரசனின் நம்பிக்கைக்குரிய ஆலோசகராகப் பணியாற்றினார்.

## மறைவுக்குப் பின்னர்
ஐந்தாம் ஜெயவர்மன் ஏறத்தாழ 30 ஆண்டுகள் ஆட்சியில் இருந்தான். அவனது ஆட்சி அமைதியும் வளம் மிக்கதாகவும் இருந்தது. கிபி 1001 ஆம் ஆண்டில் அவன் இறந்த பின்னர் அவனுக்கு பரமசிவலோகன் என்ற பெயர் சூட்டப்பட்டது.

## குறிப்புகள்

## உசாத்துணை
*Briggs, Lawrence Palmer. *The Ancient Khmer Empire*. Transactions of the American Philosophical Society 1951.
*Higham, Charles. *The Civilization of Angkor*.  University of California Press 2001.

 
 

பகுப்பு:கம்போடிய அரசர்கள்
பகுப்பு:1001 இறப்புகள்
முகமது கலாம்

**முகமது கலாம்** (*Mohammad Kalim*, பிறப்பு: மே 5 1983), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டியிலும், ஏழு ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1983 பிறப்புகள்
பகுப்பு:வாழும் மக்கள்
முராத் கான் (துடுப்பாட்டக்காரர்)

**முராத் கான்** (Murad Khan, பிறப்பு: சூன் 5 1981, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு முதல்தர துடுப்பாட்டப் போட்டிகளிலும், ஒன்பது ஏ-தர துடுப்பாட்டப் போட்டிகளிலும் 
கலந்து கொண்டுள்ளார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வாழும் மக்கள்
உலகப் புத்தக நாள்

**உலகப் புத்தக நாள்** (*World Book Day*) என்பது வாசித்தல், பதிப்பித்தல், பதிப்புரிமையூடாக அறிவுசார் சொத்துக்களைப் பாதுகாத்தல் போன்றவற்றை வளர்க்கும் நோக்குடன் ஐக்கிய நாடுகள் கல்வி, அறிவியல் மற்றும் பண்பாட்டு நிறுவனம் ஆண்டுதோறும் ஏப்ரல் 23-ஆம் நாளன்று ஒழுங்கு செய்யும் ஒரு நிகழ்வு ஆகும். இது 1995-ஆம் ஆண்டு முதன் முதலாகக் கொண்டாடப்பட்டது. ஐக்கிய இராச்சியத்தில் உலக புத்தக நாள் ஆண்டுதோறும் மார்ச் மாதத்தின் முதலாவது வியாழக்கிழமை கொண்டாடப்படுகிறது. இது **உலகப் புத்தக மற்றும் பதிப்புரிமை நாள்** (*World Book and Copyright Day*) என்றும் கொண்டாடப்படுகிறது.

## யுனெஸ்கோ தீர்மானம்
பாரிஸ் நகரில் 1995 ஆகத்து 25 முதல் நவம்பர் 16 வரை நடந்த யுனெஸ்கோவின் 28-ஆவது மாநாட்டில் ஒரு தீர்மானம் நிறைவேற்றப்படது. அத்தீர்மானம் பின்வருமாறு:

"அறிவைப் பரப்புவதற்கும், உலகெங்கிலும் உள்ள பல்வேறு பண்பாடுகள் பற்றிய விழிப்புணர்வினைப் பெறுவதற்கும், புரிதல், சகிப்புத்தன்மை போன்றவற்றின் மூலம் மனிதர்களின் ஒழுக்கத்தினை மேம்படுத்தவும், புத்தகம் ஒரு சிறந்த கருவியாக உள்ளதால் ஏப்ரல் 23 உலகப் புத்தக நாளாகக் கொண்டாடப்படும்"

## பங்கேற்பாளர்கள்

யுனெஸ்கோவுடன் இணந்து இந்நாளை வெற்றிகரமாகக் கொண்டாடுவதில் பல தனிப்பட்டவர்களும், அமைப்புக்களும் பங்களிக்கின்றன. பின்வரும் அமைப்புகள் அவற்றுள் குறிப்பிடத்தக்கவை:

* நூலகச் சங்கங்கள் மற்றும் நிறுவனங்களின் அனைத்துலகக் கூட்டமைப்பு
* அனைத்துலகப் பதிப்பாளர் சங்கம் (*International Publishers Association*)
* உலகெங்கிலும் இயங்கும் யுனெஸ்கோவுக்கான தேசிய ஆணையகங்கள்

## ஏப்ரல் 23 இன் முக்கியத்துவம்

உலக இலக்கியத்துக்கான ஒரு குறியீடாகவே இந்நாள் தெரிவு செய்யப்பட்டதாக யுனெஸ்கோ அறிவித்துள்ளது. 1616 ஆம் ஆண்டு இந்நாளிலேயே மிகுவேல் டி செர்வண்டேஸ், வில்லியம் ஷேக்ஸ்பியர், இன்கா டி லா வேகா (*Inca Garcilaso de la Vega*) ஆகியோர் காலமானார்கள். இதே நாள் மொரிஸ் ட்ருவோன், ஹோல்டோர் லக்ஸ்னெஸ், விளாமிடிர் நபோகோவ், ஜோசெப் பிளா, மனுவேல் மெஜியா வலேஜோ ஆகிய எழுத்தாளர்களினதும் பிறந்த நாளாகவோ அல்லது இறந்த நாளாகவோ அமைகிறது.

இந்நாளைக் கொண்டாடும் எண்ணம் முதன் முதலாக ஸ்பெயின் நாட்டிலுள்ள கட்டலோனியாவில் உருவானது. இவர்கள் ஏப்ரல் 23-ஆம் நாளை சென். ஜோர்ஜின் நாளாகக் கொண்டாடினர். இந்நாளில் ஆண்களும் பெண்களும் புத்தகத்தையும் ரோஜா மலரையும் தம்மிடையே பரிசாகப் பரிமாறிக் கொள்வார்கள். உலகப் புத்தக நாள் என்று ஒரு நாள் உருவாக்க வேண்டும் என்ற கருத்து அனைத்துலகப் பதிப்பாளர் சங்கத்தால் முன்வைக்கப்பட்டு ஸ்பெயின் நாட்டு அரசால் யுனெஸ்கோவிற்கு பரிந்துரை செய்யப்பட்டது. ரஷ்யப் படைப்பாளிகள் புத்தக உரிமைக்கும் (காப்புரிமை) முக்கியத்துவம் அளிக்கப்படவேண்டும் என்று கருதியதால் ஏப்ரல் 23 உலகப் புத்தகம் மற்றும் புத்தக உரிமை நாளாகக் கடைப்பிடிக்கப்படுகிறது.

## மேற்கோள்கள்

## வெளியிணைப்புகள்
* யுனெஸ்கோ இணையதளத்தில் உலக புத்தக மற்றும் பதிப்புரிமை நாள் - 
* 1995 ஆம் ஆண்டின் யுனெஸ்கோ தீர்மானம் - 

பகுப்பு:பதிப்புரிமை
பகுப்பு:ஏப்ரல் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
பகுப்பு:யுனெஸ்கோ